pythainlp/thai-wiki-dataset-v3 huggingface dataset:
บอนห้วย

บอนห้วย  เป็นพืชล้มลุก หัวใต้ดินแบบหัวเผือก น้ำยางใส ใบเดี่ยว ฐานของก้านใบเป็นแผ่นแบนหุ้มลำต้น ช่อดอกแบบ spadix กาบหุ้มสีเหลือง ดอกย่อยขนาดเล็กจำนวนมาก ดอกตัวผู้อยู่ปลายช่อ ดอกตัวเมียเกิดที่ส่วนกลางและส่วนโคนของช่อดอก ไม่มีกลีบดอก ผลแบบเบอร์รี ชาวเผ่าลัวะนำลำต้นใต้ดินมาต้มหรือใส่ในแกง
บอนห้วยเป็นพืชที่มีพันธุกรรมใกล้เคียงกับเผือก บอนห้วยเป็นพืชเศรษฐกิจในจีนและญี่ปุ่น และส่งไปขายยังหมู่เกาะเวสต์อินดีส สามารถเจริญได้ในอากาศที่หนาวเย็นกว่าเผือก หัวมีขนาดเล็กกว่าเผือก ใบอ่อนสามารถนำมาต้มรับประทานได้ แต่รสชาติแย่กว่าเผือก ภาษาอูรดูและภาษาฮินดีเรียกอาร์วีหรืออาร์บี บริเวณที่พูดภาษาสเปนเรียกมาลังกัส ภาษาเบงกอลเรียก โกชูร์ มุคี ภาษามลยาฬัมเรียกเชมบู ภาษาเนปาลเรียกปินดาลู
==อ้างอิง==
==แหล่งข้อมูลอื่น==
USDA PLANTS profile
วงศ์บอน
พืชที่รับประทานได้
ผักกินใบ
พืชหัว
หยั่งสมุทร

หยั่งสมุทร (ภาษาจีน: 毛车藤 (Pinyin : máo chē téng; ภาษาลาว: ຊີມ; ) เป็นไม้พุ่ม เลื้อยพัน ลำต้นมีขนปกคลุม ใบเดี่ยว ท้องใบมีขนนุ่มหนาแน่น หลังใบมีขนประปราย ดอกช่อ ออกตามซอกใบ ดอกย่อยเป็นดอกสมบูรณ์เพศ กลีบดอกด้านนอกสีชมพูอ่อนแกมขาว ด้านในสีชมพูเข้ม ผลเป็นฝักแข็ง รูปกรวยแหลม มีขนยาวปกคลุมหนาแน่น เมล็ดจำนวนมาก ปลายเมล็ดมีขนสีขาวติดเป็นกระจุก ชาวเผ่าถิ่นใช้ผลเป็นผักจิ้มสด
== อ้างอิง ==
ทิพย์สุดา ตั้งตระกูล. 2541. พฤกษศาสตร์พื้นบ้านของชาวขมุ ชาวลัวะและชาวถิ่นในบางพื้นที่ของจังหวัดน่านวิทยานิพนธ์ (วิทยาศาสตรมหาบัณฑิตมหาวิทยาลัยเชียงใหม่242 หน้า ดูฉบับเต็ม 
วงศ์ตีนเป็ด
พืชที่รับประทานได้
ครามดอกห่าง

ครามดอกห่าง  เป็นพืชในสกุลคราม เป็นไม้พุ่ม กิ่งอ่อนมีขนที่มีแขนยาวเท่ากัน ใบประกอบแบบขนนก ผิวใบด้านบนและด้านล่างมีขนที่แขนยาวเท่ากัน ดอกช่อ กลีบดอกสีชมพู ฝักทรงกระบอก เหยียดตรง เมล็ดรูปสี่เหลี่ยมผืนผ้า เป็นพืชถิ่นเดียวในประเทศไทย พบทางภาคเหนือและภาคตะวันตกเฉียงใต้
== อ้างอิง ==
สไว มัฐผา และประนอม จันทรโณทัย.  พืชสกุลครามในประเทศไทย. ขอนแก่น: ศูนย์วิจัยอนุกรมวิธานประยุกต์ มหาวิทยาลัยขอนแก่น2558. หน้า 47
สกุลคราม
คลีเมนต์ ก็อตต์วอลด์

คลีเมนต์ ก็อตต์วอลด์ (Klement Gottwald; 23 พฤศจิกายน ค.ศ. 1896 – 14 มีนาคม ค.ศ. 1953) เป็นนักการเมืองชาวเช็ก เป็นอดีตนายกรัฐมนตรีเชโกสโลวาเกีย (ค.ศ. 1946–1948) และ อดีตประธานาธิบดีเชโกสโลวาเกีย (1948–1953)
คลีเมนต์ ก็อตต์วอลด์เกิดเมื่อปี ค.ศ. 1896 ที่เมืองเดดิตซ์ ในออสเตรีย-ฮังการี เขาเข้าร่วมในกองทัพออสเตรีย-ฮังการีในสงครามโลกครั้งที่หนึ่ง แต่แปรพักตร์ไปอยู่ฝ่ายรัสเซีย เมื่อสิ้นสุดสงครามโลกครั้งที่หนึ่ง ก็อตต์วอลด์ทำงานเป็นบรรณาธิการหนังสือพิมพ์ และต่อมาได้รับตำแหน่งเลขาธิการพรรคคอมมิวนิสต์แห่งเชโกสโลวาเกีย ในปี ค.ศ. 1935 เขาได้รับตำแหน่งเลขานุการองค์การคอมมิวนิสต์สากล (Comintern) เมื่อมีการทำความตกลงมิวนิก ในปี ค.ศ. 1938 ก็อตต์วอลด์ก็ลี้ภัยในมอสโก และเป็นหนึ่งในผู้นำชาวเช็กที่ต่อต้านนาซี หลังสงครามโลกครั้งที่สองได้สามปี พรรคคอมมิวนิสต์ก็ทำการรัฐประหารรัฐบาลที่ปกครองเชโกสโลวาเกียในขณะนั้น ทำให้ก็อตต์วอลด์ได้ขึ้นเป็นประธานาธิบดี และปกครองเชโกสโลวาเกียจนกระทั่งถึงแก่กรรมในปี ค.ศ. 1953
== อ้างอิง ==
== หนังสืออ่านเพิ่มเติม ==
== แหล่งข้อมูลอื่น ==
Klement Gottwald - Prague Castle
|-
|-
|-
|-
|-
ประธานาธิบดีเชโกสโลวาเกีย
นายกรัฐมนตรีเชโกสโลวาเกีย
นักลัทธิคอมมิวนิสต์
เลขาธิการพรรคคอมมิวนิสต์
ขีปนาวุธทิ้งตัว

ขีปนาวุธ (Ballistic missile) หมายถึงอาวุธปล่อย (missile) ชนิดหนึ่ง ที่ใช้นำส่งหัวรบหนึ่งหัวหรือมากกว่าเพื่อทำล้ายล้างเป้าหมายในวงกว้างหรือหลายเป้าหมายในการยิงครั้งเดียว โดยจะมีการบังคับวิถีในขาขึ้น ซึ่งมักอาศัยระบบนำวิถีด้วยแรงเฉื่อย (inertial navigation) หรือด้วยวัตถุท้องฟ้า (celestial navigation) เป็นหลัก ขณะที่ขีปนาวุธพิสัยใกล้บางแบบจะมีการใช้ระบบนำวิถีด้วยดาวเทียม (satellite navigation) และเมื่อแรงขับดันหมดลงเคลื่อนที่ต่อไปตามขีปนวิถี (ballistic จึงเรียกว่า ballistic missile) ระหว่างที่บิน โดยไม่จำเป็นต้องอาศัยผิวพื้นอากาศพลวัต (airfoil) เพื่อสร้างแรงยก ขีปนาวุธพิสัยไกลส่วนใหญ่จะมีการปลดถังเชื้อเพลิงที่ใช้หมดแล้วออกเป็นท่อนๆตกลงไปตามแรงโน้มถ่วงของโลก หลังปลดถังเชื้อเพลิงท่อนสุดท้ายออกแล้ว หัวรบก็จะตกลงสู่เป้าหมายโดยไม่มีการนำวิถี ขีปนาวุธพิสัยกลางจะมีการขับดันขึ้นไปถึงบริเวณไม่เกินชั้นบรรยากาศ ในขณะที่ขีปนาวุธข้ามทวีปจะขับดันขึ้นไปถึงบริเวณวงโคจรย่อย 
การสกัดหัวรบที่มุ่งสู่เป้าหมายเป็นเรื่องค่อนข้างลำบาก ยิ่งขีปนาวุธสู่เป้าหมายที่ระดับความสูงเท่าใด ยิ่งมีความเร็วในการตกสู่เป้าหมายเร็วเท่านั้น ความเร็วของหัวรบที่กำลังทิ้งตัวนี้อาจเร็วพอๆกับอุกกาบาต ซึ่งอาวุธปล่อยทั่วไปไม่สามารถไล่ตามได้ทัน การสกัดจึงต้องยิงสกัดจากทิศทางด้านหน้าหรือด้านข้างเท่านั้น ทว่าระบบป้องกันขีปนาวุธส่วนใหญ่มักจะออกแบบมาใช้ในการสกัดกั้นในช่วงนี้เป็นหลัก
ขีปนาวุธยิงจากเรือดำน้ำได้รับการออกแบบขึ้นในช่วงทศวรรษที่ 1950 และนำไปสู่การสร้างเรือดำน้ำขีปนาวุธ (Ballistic missile submarine หรือ SSB) ขึ้นในเวลาต่อมา
เป็นที่เข้าใจกันผิดอย่างกว้างขวางว่าอาวุธชนิดนี้มีชื่อเรียกว่า ขีปนาวุธทิ้งตัว หากแต่การบัญญัติอย่างเป็นทางการในพจนานุกรมฉบับราชบัณฑิตยสถานและฉบับสถาบันวิชาการป้องกันประเทศ กองบัญชาการกองทัพไทย นั้นได้นิยามคำว่า ballistic missile ไว้เพียง ขีปนาวุธ เท่านั้น ในขณะที่คำว่า ขีปนาวุธ ที่ใช้กันทั่วไปนั้น มักจะหมายถึง guided missile ซึ่งศัพท์บัญญัติอย่างเป็นทางการคือ อาวุธปล่อยนำวิถี
การจำแนกประเภท
ขีปนาวุธทางยุทธวิธี (Tactical ballistic missile : IBM) พิสัยปฏิบัติการ 150 ถึง 300 กม.
ขีปนาวุธระดับยุทธบริเวณ (Theater ballistic missile : TBM) พิสัยปฏิบัติการ 300 ถึง 3,500 กม.
* ขีปนาวุธพิสัยสั้น (Short-range ballistic missile : SRBM) พิสัยปฏิบัติการ 300 ถึง 1,000 กม.
* ขีปนาวุธพิสัยกลาง (Medium-range ballistic missile : MRBM) พิสัยปฏิบัติการ 1,000 ถึง 3,500 กม.
ขีปนาวุธพิสัยปานกลาง (Intermediate-range ballistic missile : IRBM) พิสัยปฏิบัติการ 3,500 ถึง 5,500 กม.
ขีปนาวุธข้ามทวีป (Intercontinental ballistic missile : ICBM) พิสัยปฏิบัติการมากกว่า 5,500 กม.
== อ้างอิง ==
ขีปนาวุธ
วิถีศาสตร์
ขีปนาวุธร่อน

ขีปนาวุธร่อน (Cruise missile) หมายถึงขีปนาวุธนำวิถีใช้กับเป้าหมายบนพื้น ขีปนาวุธพิสัยใกล้เกือบทั้งหมดเป็นขีปนาวุธประเภทนี้ การที่เรียกเช่นนี้เนื่องจากมันมีปีกที่ทำให้มันร่อนอยู่ในอากาศได้ ขีปนาวุธประเภทนี้ถูกออกแบบมาเพื่อนำส่งหัวรบขนาดใหญ่เป็นระยะทางไกลโดยที่ยังคงความแม่นยำ ขีปนาวุธร่อนสมัยใหม่สามารถทำความเร็วเหนือเสียงหรือเท่ากับเสียงได้และมีระบบนำทางในตัวเอง
ขีปนาวุธร่อนเป็นขีปนาวุธประเภทที่ครอบคลุมพิสัยการปฏิบัติการมากที่สุด ปัจจุบันมีขีปนาวุธร่อนตั้งแต่พิสัยใกล้ไม่เกิน 1000 กิโลเมตร ไปจนถึงขีปนาวุธร่อนแบบทอดตัวข้ามทวีป อย่างไรก็ตาม ขีปนาวุธร่อนยังสามารถร่อนที่วิถีความสูงระดับต่ำซึ่งเป็นการทำงานแบบไม่ทอดตัว
ขีปนาวุธร่อนได้รับแรงบันดาลใจมากจาก ระเบิดบิน วี-1 ของนาซีเยอรมนีในช่วงสงครามโลกครั้งที่สอง ซึ่งเป็นขีปนาวุธแบบแรกของโลก
ขีปนาวุธอากาศสู่พื้น

ขีปนาวุธอากาศสู่พื้น (Air-to-surface missile) หรือ ASM เป็นขีปนาวุธที่ถูกออกแบบมาให้ยิงจากอากาศยานทางการทหารสู่เป้าหมายบนพื้นดินหรือพื้นน้ำ ขีปนาวุธอากาศสู่พื้นจะมีการติดตั้งเครื่องยนต์จรวดที่ช้ากว่าสำหรับแบบพิสัยปฏิบัติการสั้น และติดตั้งเครื่องยนต์ไอพ่นที่เร็วกว่าสำหรับแบบพิสัยปฏิบัติการที่ยาวกว่า ขีปนาวุธอากาศสู่พื้นแตกต่างจากระเบิดนำวิถีซึ่งเป็นอาวุธที่ไม่มีแหล่งพลังงานขับดัน ขีปนาวุธอากาศสู่พื้นบางรุ่นของสหภาพโซเวียตมีการติดตั้งเครื่องยนต์แรมเจ็ท ซึ่งให้ทั้งพิสัยปฏิบัติการที่ไกลและความเร็วสูง
ระบบนำวิถีของขีปนาวุธอากาศสู่พื้นนั้น มีทั้ง การนำวิถีด้วยเลเซอร์ (ชี้เป้า), การนำวิถีด้วยอินฟราเรด, การนำวิถีด้วยตาเทียม หรือ การนำวิถีด้วยดาวเทียม ซึ่งการเลือกใช้ระบบนำวิถีนั้นขึ้นอยู่กับประเภทของเป้าหมาย หากเป้าหมายเป็นยานพาหนะเคลื่อนที่ อาจใช้การนำวิถีด้วยตาเทียมหรืออินฟราเรด
ขีปนาวุธอากาศสู่พื้นสามารถจำแนกประเภทย่อยได้เป็นดังนี้
ขีปนาวุธติดอากาศยานต่อต้านรถถัง (หรืออาจยิงจากเฮลิคอปเตอร์)
ขีปนาวุธร่อนติดอากาศยาน
ขีปนาวุธติดอากาศยานต่อต้านเรือ
ขีปนาวุธต่อต้านรังสี
== อ้างอิง ==
ขีปนาวุธ
ขีปนาวุธพิสัยสั้น
ชาลส์ โบลเดน

ชาลส์ แฟรงก์ โบลเดน จูเนียร์ (Charles Frank Bolden, Jr.; 19 สิงหาคม ค.ศ. 1946  — ) เป็นอดีตผู้บริหารของนาซา ซึ่งเป็นพลตรีเกษียณจากนาวิกโยธินสหรัฐ และเป็นอดีตนักบินอวกาศของนาซา
ในปี ค.ศ. 1968 เขาสำเร็จการศึกษาจากโรงเรียนนายเรือสหรัฐ โดยได้เป็นนักบินทหารเรือและนักบินทดสอบ หลังจากที่เขารับราชการเป็นนักบินอวกาศแล้ว ก็ได้เป็นผู้บังคับบัญชานักเรียนทำการนายเรือที่โรงเรียนนายเรือ
เดือนกรกฏาคม ค.ศ. 2015 โบลเดนได้เปิดโอกาสให้ผู้คนทั่วโลกได้พูดคุยกับเขาทางช่องนาซา ทีวี ที่ถ่ายทอดสดผ่านเว็บไซต์ยูทูบ สำหรับภารกิจยานอวกาศนิวฮอไรซันส์เมื่อครั้งที่เดินทางผ่านดาวพลูโต ส่วนในเดือนกันยายนของปีเดียวกัน เขาได้ให้เกียรติเยือนประเทศไทยด้วยตนเอง เพื่อเผยแพร่ความรู้ด้านวิทยาศาสตร์และเทคโนโลยีแก่เยาวชน
== อ้างอิง ==
== แหล่งข้อมูลอื่น ==
Official Biography as Administrator
Official NASA biography
Official USMC Biography 
Spacefacts biography of Charles F. Bolden, Jr.
Military Child Education Coalition Board of Directors 
นักบินอวกาศชาวอเมริกัน
ทูเบอรัส สเคลอโรซิส

ทูเบอรัส สเคลอโรซิส (tuberous sclerosis, tuberous sclerosis complex (TSC)) เป็นโรคทางพันธุกรรมซึ่งพบน้อย ส่งผลต่อระบบร่างกายหลายระบบ ทำให้เกิดเนื้องอกในสมองและอวัยวะสำคัญอื่นๆ เช่น ไต หัวใจ ปอด และผิวหนัง ผู้ป่วยอาจมีอาการชัก ความบกพร่องทางสติปัญญา พัฒนาการล่าช้า มีปัญหาพฤติกรรม ผิวหนังผิดปกติ มีโรคปอด โรคไต เป็นต้น โรคนี้เกิดจากการกลายพันธุ์ของยีนใดยีนหนึ่งระหว่าง TSC1 และ TSC2 ซึ่งถอดรหัสออกมาเป็นโปรตีนฮามาร์ตินและทูเบอรินตามลำดับ โปรตีนเหล่านี้ประกอบกันเป็น tumor growth suppressor ซึ่งช่วยควบคุมการแบ่งตัวและการกำหนดประเภท (differentiation) ของเซลล์
ชื่อภาษาอังกฤษ "tuberous sclerosis" มาจากคำภาษาลาติน tuber (การบวม) และคำภาษากรีก skleros (แข็ง) มาจากพยาธิสภาพของโรคที่มีการตรวจพบบางส่วนของสมองของผู้ป่วยที่เสียชีวิต พบว่ามีบางส่วนแข็งตัวขึ้น เรียกส่วนเหล่านีว่า tuber ซึ่ง tuber เหล่านี้ ถูกบรรยายไว้ครั้งแรกเมื่อ ค.ศ. 1880 โดย Désiré-Magloire Bourneville รอยโรคที่เปลือกสมองเหล่านี้บางครั้งยังถูกเรียกในชื่อเดิมว่าโรคบัวเนวิล (Bourneville's disease)
โรคที่ถ่ายทอดทางออโตโซมลักษณะเด่น
กลุ่มโรคความผิดปกติของระบบประสาทและผิวหนัง
โรคผิวหนังจากพันธุกรรม
โรคหายาก
ความบกพร่องของโปรตีนและเพปไทด์ในกระบวนการส่งสัญญาณภายในเซลล์
โรคที่ทำให้เกิดอาการชัก
ขบวนการต่อต้านลาว

ขบวนการต่อต้านลาว เป็นขบวนการของชาวลาวพลัดถิ่นและชาวม้งลาวที่ต้องการโค่นล้มรัฐบาลสาธารณรัฐประชาธิปไตยประชาชนลาว ส่วนใหญ่เป็นชาวม้งที่อพยพลี้ภัยเข้ามาในประเทศไทยตามศูนย์อพยพต่างๆ ประกอบด้วยกลุ่มหลัก 3 กลุ่มคือ
กลุ่มแรกเป็นกลุ่มของรัฐบาลราชอาณาจักรลาวพลัดถิ่นและเจ้ามหาชีวิตลาว ซึ่งส่วนใหญ่เป็นชาวลาวลุ่ม
กลุ่มสองของนายพลวังเปา เรียกว่าแนวโฮมกู้ชาติ นายเยี่ยล่ง แซ่มัว และนายเล่า แซ่ลี เป็นผู้ดูแลชาวม้งในสังกัดที่เข้าไปพำนักในที่พักสงฆ์ถ้ำกระบอก มีเป้าหมายเพื่อยึดอำนาจการปกครองในลาว ได้รับการสนับสนุนจากนายพลวังเปาที่ลี้ภัยไปแล้วและม้งสัญชาติสหรัฐอเมริกา นอกจากนี้ยังมีชนเผ่าอื่นที่อยู่กลุ่มนี้ด้วยคือ เผ่าเหย้า และกลุ่มลาวลุ่มฝ่ายรัฐบาลราชอาณาจักรลาวเดิมที่ตกค้างอยู่ โดยกลุ่มนี้จะอยู่ที่ศุนย์อพยพบ้านวินัย จ.เลย
กลุ่มสามคือพรรคเจ้าฟ้า มีทั้งที่อยู่ในไทยและลาว มีเป้าหมายเพื่อแบ่งแยกดินแดนออกจากการปกครองของลาว ได้รับการสนับสนุนในด้านการศึกษาและการฝึกอาวุธจากจีน กลุ่มที่อยู่ในไทยนำโดยนายปาเกา แซ่เฮ่อ กลุ่มที่เคลื่อนไหวในบริเวณภูเบี้ย-ภูซางในลาว นำโดยนายย้งยัว แซ่เฮ่อ ผู้นำทั้งสองคนเสียชีวิตไปแล้ว และกลุ่มอื่นเช่น กลุ่มนายหว้าจู๋จี๋ กลุ่มนายย่างเหลือ  กลุ่มนายแต๊ง แซ่ย่างซึ่งเป็นผู้ดูแลชาวม้งในสังกัดที่เข้าไปพำนักในที่พักสงฆ์ถ้ำกระบอก กองกำลังม้งในภูเบี้ย-ภูซางได้สลายกองกำลังไปอยู่ที่บอลิคำไซ สุวรรณเขต และจำปาศักดิ์
การต่อสู้ของทั้ง 3 กลุ่ม ใช้การรบแบบกองโจรตามแนวชายแดนไทย-ลาว ประสานกับกองกำลังชาวลาวและชาวม้งที่ฝังตัวในลาว การเคลื่อนไหวของขบวนการระหว่าง พ.ศ. 2518 – 2534 สร้างความเสียหายแก่ทหารลาวมาก ในปี พ.ศ. 2530-2531 เกิดกรณีพิพาทไทย-ลาว สมรภูมิบ้านร่มเกล้า ทางการไทยได้ทำการฝึกกลุ่มม้งในศูนย์อพยพที่พักสงฆ์ถ้ำกระบอก โดยให้ศูนย์สงครามพิเศษเป็นหน่วยฝึก เป็นกองกำลังกองโจรแบบลับ ๆ ส่งเข้าไปทางจังหวัดน่านเพื่อเข้าไปทำการรบตามแนวชายแดนและเข้าไปหลังแนวข้าศึกในประเทศลาว ตัดการส่งกำลังบำรุงของลาวจากเมืองไชยบุรีไปยังชายแดนบ้านร่มเกล้าและเนิน1428 ซึ่งเป็นส่วนหนึ่งที่ทำให้ลาวยอมเจรจากับไทย แต่รัฐบาลไทยกลับไม่ยอมให้สัญชาติไทยกับคนม้งเหล่านี้ทั้งหมดตามที่ได้สัญญาไว้แต่ต้น จนกลายเป็นปัญหาจนถึงปัจจุบัน หลายคนได้ไปประเทศที่สาม หลายคนได้สัญชาติไทย แต่หลายคนทุกวันนี้ยังอยู่ในไทยแต่ยังไม่ได้รับสัญชาติไทยทั้งที่ไปรบช่วยประเทศไทยมา โดยทางกองทัพเคยให้เหตุผลว่าทำรายชื่อตกหล่น และตั้งแต่ พ.ศ. 2534 เป็นต้นมา รัฐบาลไทยได้กดดันสลายกองกำลังม้งลาวกลุ่มต่าง ๆ ในไทย ทำให้บางส่วนต้องแฝงตัวกับชาวม้งที่มีสัญชาติไทยและยุติการเคลื่อนไหว หลบหนีไปยังที่พักสงฆ์ถ้ำกระบอก จังหวัดสระบุรี หรืออพยพไปยังประเทศที่สาม ต่อมา ชุมชนชาวม้งในที่พักสงฆ์ถ้ำกระบอกได้ปิดตัวลงในวันที่ 26 พฤษภาคม พ.ศ. 2546 ชาวม้งลาวส่วนใหญ่ถูกส่งไปประเทศที่สามคือสหรัฐอเมริกา ออสเตรเลีย บางส่วนที่ได้สัญชาติไทยและยังไม่ได้สัญชาติกระจายไปอยู่ยังหมู่บ้านม้งเชื้อสายไทยตามจังหวัดต่าง ๆ เช่น เชียงราย ตาก เพชรบูรณ์ พะเยา และน่าน เป็นต้น บางส่วนหลบหนีไปอยู่เมืองยอน ประเทศพม่า
== อ้างอิง ==
สิทธิเดช วงศ์ปรัชญา. ม้งลาวถ้ำกระบอกกับปัญหาความมั่นคงและการไปตั้งถิ่นฐานในสหรัฐอเมริกา ใน ม้งลาวในประเทศไทย นโยบายและการดำเนินการของภาครัฐไทย (2518 – 2552). สุภางค์ จันทวานิช และ ถวิล เปลี่ยนศรี, บรรณาธิการ. กรุงเทพฯ: อรุณการพิมพ์. 2554. หน้า 96 - 101
บันทึกการสัมภาษณ์ม้งศูนย์ที่พักสงฆ์ถ้ำกระบอก และการนำเสนอรายการทางช่อง ThaiPBS
ขบวนการทางการเมืองในประเทศลาว
ขบวนการแบ่งแยกดินแดน
แซงค์ทัวรี่

แซงค์ทัวรี่  เป็นสถานที่สมมุติในการ์ตูนเรื่องเซนต์เซย์ย่า ถือเป็นแหล่งต้นกำเนิดของเหล่าเซนต์แห่งอาเธน่า ดินแดนแห่งนี้อยู่ภายใต้การปกครองของประมุขศาสนา(เคียวโก) ทั้งนี้เคียวโกยังเป็นผู้นำของเหล่าเซนต์ผู้ครองกลุ่มดาวพิทักษ์ประจำราศีทั้ง88กลุ่มดาว ซึ่งดินแดนแห่งนี้จะไม่ฝักใฝ่กับประเทศเผ่าพันธ์ุองค์กรใดๆทั้งสิ้น ณจุดกึ่งกลางของดินแดนแห่งนี้จะเป็นปราสาท12ราศี ซึ่งมีเหล่าโกลด์เซนต์เป็นผู้ดูแลลึกเข้าไปนั้นจะเป็นหอเคียวโก และเมื่อต่อไปจะถึงหอเทพีอาเธน่า สถานที่ประทับของเทพีอาเธน่าผู้อวตารลงมาบนผืนพิภพและคอยคุ้มครองแซงค์ทัวรี่แห่งนี้
==ปราสาท12ราศี==

เป็นจุดกลางของแซงค์ทัวรี่ โดยมีเหล่าโกลด์เซนต์ 12ราศีคอยเฝ้าดูมาก่อน มีทั้งหมด12ปราสาทดังนี้
ปราสาทแกะขาว ซึ่งได้มีผู้ดูแลคือแอเรียส มู แอเรียส ชิออน แอเรียส อเวเนียร์ แอเรียส กิกิ
ปราสาทวัวทอง ซึ่งได้มีผู้ดูแลคือทอรัส อัลเดบารัน ทอรัส อัลเดบารัน(ฮัสการ์ด) ทอรัส ออกซ์ ทอรัส ฮาร์บินเจอร์
ปราสาทคนคู่ ซึ่งได้มีผู้ดูแลคือเจมินี่ ซากะ เจมินี่ คาน่อน เจมินี่ อัสปูรอส เจมินี่ เดฟเทรอส เจมินี่ เชน เจมินี่ อาเบล เจมินี่ อินเทกรา เจมินี่ พาราด็อกซ์
ปราสาทปูสวรรค์ ซึ่งได้มีผู้ดูแลคือแคนเซอร์ เดธมาสค์ แคนเซอร์ มานิกอลด์ แคนเซอร์เซจ แคนเซอร์ เดธทอลด์ แคนเซอร์ สชิลเลอร์ แคนเซอร์ ชิร่า
ปราสาทราชสีห์ ซึ่งได้มีผู้ดูแลคือ เลโอ ไอโอเลีย เลโอ เรกูลัส เลโอ ไคเซอร์ เลโอ มิเคเน่ เลโอ อิคคิ
ปราสาทหญิงพรหมจรรย์ ซึ่งได้มีผู้ดูแลคือเวอร์โก้ ชากะ เวอร์โก้ อัศมิฐา เวอร์โก้ ชิจิมะ เวอร์โก้ ฟุโด เวอร์โก้ ชุน
ปราสาทตาชั่งฟ้า ซึ่งได้มีผู้ดูแลคือไลบร้า โดโก ไลบร้า เกนบุ ไลบร้า ชิริว
ปราสาทแมงป่องสวรรค์ ซึ่งได้มีผู้ดูแลคือสกอร์เปี้ยน มิโร่ สกอร์เปี้ยน คาร์เดีย สกอร์เปี้ยน โซเนีย
ปราสาทคนแบกงู ซึ่งได้มีผู้ดูแลคือ โอฟิวคุส ไชน่า โอดีสซีอุส
ปราสาทมนุษย์ม้า ซึ่งได้มีผู้ดูแลคือซาจิทาเรียส ไอโอรอส ซาจิทาเรียส ชิจิฟอส ซาจิทาเรียส เซย์ย่า
ปราสาทแพะทะเล ซึ่งได้มีผู้ดูแลคือแคปริคอร์น ชูร่า แคปริคอร์น เอลซิด แคปริคอร์น อิซโซ แคปริคอร์น อิโอเนีย
ปราสาทคนโทสวรรค์ ซึ่งได้มีผู้ดูแลคืออควอเรียส คามิว อควอเรียส เดเจล อควอเรียส เครสต์ อควอเรียส โทคิซาดะ อควอเรียส เฮียวกะ
ปราสาทปลาคู่ ซึ่งได้มีผู้ดูแลคือพิสซิส อโฟรดิเท พิสซิส อัลบาฟีก้า พิสซิส รูโกนิส พิสซิส คาร์ดินาเล่ พิสซิส อามัวร์
ส่วนปราสาทที่แทรกเข้ามาคือปราสาทคนแบกงู แต่เดิมที่จริงแล้วปราสาทนี้เคยปรากฏมานานแล้ว แต่ทว่าความผยองของโอดีสซีอุส จึงทำให้ปราสาทคนแบกงูได้หายไปเหลือแค่12ปราสาท
==อ้างอิง==
เซนต์เซย์ย่า เล่มที่1 สำนักพิมพ์วิบูลย์กิจ โดยมาซามิ คุรุมาดะ 2529
เซนต์เซย์ย่า ภาค The Lost Canvas จ้าวนรกฮาเดส เล่มที่1 สำนักพิมพ์วิบูลย์กิจ โดยมาซามิ คุรุมาดะXชิโอริ เทชิโรกิ 2549
เซนต์เซย์ย่า ภาค The Lost Canvas จ้าวนรกฮาเดสภาคโกลด์เซนต์ เล่มที่1-4 สำนักพิมพ์วิบูลย์กิจ โดยมาซามิ คุรุมาดะXชิโอริ เทชิโรกิ 2554
เซนต์เซย์ย่า Next Dimension ศึกถล่มอเวจี เล่มที่1-5 ภาพสี สำนักพิมพ์วิบูลย์กิจ โดยมาซามิ คุรุมาดะ 2549
== แหล่งข้อมูลอื่น ==
เว็บไซต์ไทยเซนต์เซย์ย่า
เว็บเซนต์เซย์ย่าไทยแฟนคลับ 
เซนต์เซย์ย่า
การ์ตูนญี่ปุ่นแนวโชเน็ง‎
มียา เอาดีนา จิบตาวัน

มียา เอาดีนา จิบตาวัน (Mia Audina Tjiptawan; ) เป็นนักแบดมินตันชาวอินโดนีเซียเชื้อสายจีน เกิดเมื่อ 22 สิงหาคม พ.ศ. 2522 เริ่มแรกเธอแข่งแบดมินตันในนามอินโดนีเซียและได้เหรียญเงินในแบดมินตันประเภทหญิงเดี่ยว กีฬาโอลิมปิก พ.ศ. 2539 ที่ แอตแลนตา จากนั้นเธอแต่งงานกับสามีชาวเนเธอร์แลนด์ และติดทีมชาติเนเธอร์แลนด์ เข้าแข่งขันกีฬาโอลิมปิก พ.ศ. 2547 ที่ เอเธนส์ ได้เหรียญเงินประเภทหญิงเดี่ยว
== อ้างอิง ==
นักแบดมินตันหญิงชาวอินโดนีเซีย
ชาวอินโดนีเซียเชื้อสายจีน
นักแบดมินตันหญิงชาวดัตช์
นักกีฬาอินโดนีเซียที่ได้เหรียญเงินโอลิมปิก
อะเซลิโอ อะรันดา

อะเซลิโอ อะรันดา เกิดเมื่อ 11 ธันวาคม พ.ศ. 2485 ที่เมืองลูซอน ประเทศฟิลิปปินส์ สถิติการชก 11 ครั้ง ชนะ 4 (น็อค 3) แพ้ 7
== ประวัติ ==
อะรันดาขึ้นชกมวยสากลครั้งแรกเมื่อ 23 พฤศจิกายน พ.ศ. 2506 แพ้คะแนน เตรุยะ อุตสึ ที่ ญี่ปุ่น จากนั้นขึ้นชกที่ ญี่ปุ่นอีก 2 ครั้ง ชนะ 1 แพ้ 1 ก็ได้ชิงแชมป์ OPBF รุ่นเวลเตอร์เวทที่ญี่ปุ่นเมื่อ 8 พฤษภาคม พ.ศ. 2507 ชนะน็อค โยชิโนริ ทากาฮาชิ ยก 4 ได้แชมป์มาครอง แต่พอป้องกันแชมป์ครั้งแรกก็เสียแชมป์ แพ้น็อค อภิเดช ศิษย์หิรัญ ยก 1 เมื่อ 7 มกราคม พ.ศ. 2508 หลังจากเสียแชมป์ อะรันดายังชกต่อมาอีก 4 ครั้ง ส่วนใหญ่เป็นการชกในญี่ปุ่น หลังจากที่ชกแพ้น็อค เออิจิ มารุกิ ยก 8 เมื่อ 10 มกราคม พ.ศ. 2509 อะรันดาก็แขวนนวมไป
== เกียรติประวัติ ==
แชมป์ OPBF รุ่นเวลเตอร์เวท
* ชิง 8 พฤษภาคม 2507 ชนะน็อค โยชิโนริ ทากาฮาชิ ยก 4 ที่ญี่ปุ่น
* เสียแชมป์ 7 มกราคม 2508 แพ้น็อค อภิเดช ศิษย์หิรัญ ยก 1
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นเวลเตอร์เวท
แชมป์ OPBF
นิวโรไฟโบรมาโตซิส

นิวโรไฟโบรมาโตซิส (neurofibromatosis) เป็นกลุ่มของโรคทางพันธุกรรมที่ทำให้ผู้ป่วยมีความเสี่ยงที่จะเกิดเนื้องอกได้ง่าย โดยเฉพาะในสมอง โรคนี้ถ่ายทอดทางพันธุกรรมแบบออโตโซมลักษณะเด่น
โรคในกลุ่มนี้แบ่งออกเป็นสามประเภท แต่ละประเภทมีอาการคล้ายคลึงกัน แต่มีสาเหตุและการดำเนินโรคแตกต่างกัน จนอาจถือว่าเป็นโรคคนละโรคกันโดยสิ้นเชิง
Neurofibromatosis type I, in which the nerve tissue grows tumors (neurofibromas) that may be benign and may cause serious damage by compressing nerves and other tissues.
Neurofibromatosis type II, in which bilateral acoustic neuromas (tumors of the vestibulocochlear nerve or cranial nerve 8 (CN VIII) also known as schwannoma) develop, often leading to hearing loss.
Schwannomatosis, in which painful schwannomas develop on cranial, spinal and peripheral nerves.
เนื้องอกของระบบประสาทส่วนปลาย
โรคผิวหนังจากพันธุกรรม
กลุ่มโรคความผิดปกติของระบบประสาทและผิวหนัง
สถานีรถไฟคาวางูจิโกะ

สถานีรถไฟคาวางูจิโกะ  เป็นสถานีรถไฟปลายทางของททางรถไฟสายฟูจิคีวโก ในจังหวัดยามานาชิ ซึ่งเป็นทางรถไฟที่นักท่องเที่ยวนิยมโดยสารเพื่อชมทัศนียภาพของภูเขาไฟฟูจิ นอกจากนี้ ยังมีแหล่งท่องเที่ยวอื่นๆตั้งอยู่ไม่ไกลจากสถานี อันได้แก่ ทะเลสาบคาวางูจิ, กระเช้าลอยฟ้าภูเขาคาชิคาชิ เป็นต้น นอกจากนี้ยังมีรถเมล์วิ่งรอบทะเลสาบด้วยระยะทาง 6.6 กิโลเมตรให้บริการที่สถานีแห่งนี้ด้วย
การเดินทางด้วยรถไฟจากสถานีโตเกียวถึงสถานีนี้ใช้เวลาราว 2-3 ชั่วโมง หรือนั่งรถบัสปรับอากาศจากสถานีรถไฟชินจูกุใช้เวลาราว 2 ชั่วโมงเศษ
== ลำดับสถานี ==
==แหล่งข้อมูลอื่น==
Fujikyu Railroad information
Fujikyuko Train Timetable 
Mt. Fuji Bus Access (Fujikyu Bus) 
สถานีรถไฟที่เปิดทำการในปี พ.ศ. 2493
การตั้งชื่อดาวเคราะห์น้อย

การตั้งชื่อดาวเคราะห์น้อยอย่างเป็นทางการ เป็นการประกอบขึ้นระหว่างตัวเลขและชื่อโดยศูนย์ดาวเคราะห์น้อย ซึ่งเป็นส่วนหนึ่งของสหพันธ์ดาราศาสตร์สากล โดยพวกมันจะถูกนำไปใช้กับดาวเคราะห์แคระ และวัตถุขนาดเล็กในระบบสุริยะ เช่น ดาวเคราะห์น้อย แต่ไม่รวมดาวหาง ชื่อจะถูกตั้งให้กับวัตถุชิ้นนั้นเมื่อทราบวงโคจรที่แน่นอนแล้ว โดยจะมีการกำหนดให้อัตโนมัติเมื่อวัตถุถูกค้นพบ
ชื่อดาวเคราะห์น้อย จะแบ่งเป็นสองส่วน คือ
ตัวเลข ในอดีต จะจัดเรียงตามลำดับการค้นพบ แต่ในปัจจุบันจะจัดขึ้นเมื่อวงโคจรได้รับการยืนยันแล้วว่าคงที่ โดยตำแหน่งตรงข้ามทั้งสี่ทิศ
ชื่อ อาจจะเป็นชื่อที่ตั้งขึ้นโดยผู้ค้นพบหรือเป็นชื่อชั่วคราว
ชื่อดาวเคราะห์น้อยจะมีโครงสร้าง (ตัวเลข) ชื่อ ตัวอย่างเช่น (90377) เซดนา หรือ (134340) พลูโต วงเล็บที่อยู่ในชื่อ บ่อยครั้งจะไม่เขียนไว้ เช่น 90377 เซดนา
สำหรับวัตถุที่ไม่จำเป็น เช่นดาวเคราะห์น้อยใกล้โลก หลักของตัวเลขอาจจะมีแค่สองหรือสามหลักก็ได้ สำหรับดางหางนั้น ศูนย์ดาวเคราะห์น้อยเป็นผู้จัดการเช่นเดียวกันแต่มีวิธีตั้งชื่อแตกต่างออกไป
== ดูเพิ่ม ==
รายชื่อดาวเคราะห์น้อย
การตั้งชื่อวัตถุในดาราศาสตร์
ความหมายของชื่อดาวเคราะห์น้อย
ชื่อที่ขัดแย้งกับดาวเคราะห์น้อย
== อ้างอิง ==
ดาวเคราะห์ขนาดเล็ก
วอลเลย์บอลเวิลด์ลีก 2010 รอบคัดเลือก

วอลเลย์บอลเวิลด์ลีก 2010 รอบคัดเลือก เป็นการแข่งขันเพื่อคัดเลือกทีมเข้าแข่งขันวอลเลย์บอลเวิลด์ลีก 2010 โดยจะมี 2 ทีมที่การคัดเลือกผ่านเข้าแข่งขัน จะจัดขึ้นระหว่างวันที่ 21 สิงหาคม – 19 กันยายน ค.ศ. 2009
== ทีมที่เข้าแข่งขัน ==
==การตัดสินลำดับจากผลการแข่งขัน==
ในการแข่งขันหากผลว่ามีผลเท่ากันจะตัดสินตามลำดับดังนี้
จำนวนครั้งที่ชนะ
คะแนน
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมชท์ต่อคะแนนที่เสีย
ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
== รอบแรก ==
เวลาในตารางการแข่งขันเป็นเวลาท้องถิ่น
=== เลก 1 ===
|}
|}
=== เลก 2 ===
|}
|}
== รอบสอง ==
เวลาในตารางการแข่งขันเป็นเวลาท้องถิ่น
=== เลก 1 ===
|}
|}
=== เลก 2 ===
|}
|}
== แหล่งข้อมูลอื่น ==
Official website
วอลเลย์บอลเวิลด์ลีก
วอลเลย์บอลในปี พ.ศ. 2552
นิวโรไฟโบรมาโตซิส ชนิดที่ 1

โรคนิวโรไฟโบรมาโตซิส ชนิดที่ 1 (neurofibromatosis type I, NF-1) เป็นโรคพันธุกรรมอย่างหนึ่งเกิดจากการกลายพันธุ์ของยีนบนโครโมโซม 17 ที่ควบคุมการแบ่งเซลล์ ทำให้เกิดเนื้องอกขึ้นตามตำแหน่งต่างๆ ในระบบประสาทและผิวหนัง อาการอื่นๆ ที่พบได้บ่อย เช่น กระดูกสันหลังคด ความพิการทางการเรียน ความบกพร่องทางการมองเห็น และโรคลมชัก
ชื่อเดิมของ NF-1 คือ โรคฟอน ริกกลิงเฮาเซน (von Recklinghausen disease) ตามชื่อของ Friedrich Daniel von Recklinghausen นักวิจัยผู้บันทึกโรคนี้เอาไว้เป็นครั้งแรก โรคนี้เป็นโรคที่เกิดจากความผิดปกติของยีนเดี่ยวที่ส่งผลต่อการทำงานของระบบประสาทของมนุษย์ที่พบบ่อยที่สุดโรคหนึ่ง
NF-1 เกิดจากความผิดปกติของการเจริญที่เป็นผลจากการกลายพันธุ์ในยีน neurofibromin ที่เป็นส่วนหนึ่งของ RAS pathway
ความบกพร่องของโปรตีนและเพปไทด์ในกระบวนการส่งสัญญาณภายในเซลล์
ความผิดปกติทางประสาทวิทยา
กลุ่มโรคความผิดปกติของระบบประสาทและผิวหนัง
ปานสีกาแฟใส่นม

ปานสีกาแฟใส่นม (café au lait spot/macule) เป็นปานที่พบได้แต่กำเนิดชนิดหนึ่ง ได้ชื่อนี้มาจากสีน้ำตาลอ่อนคล้ายสีกาแฟใส่นมของฝรั่งเศส (café au lait)
อาการแสดง
วอลเลย์บอลเวิลด์ลีก 2011 รอบคัดเลือก

วอลเลย์บอลเวิลด์ลีก 2011 รอบคัดเลือก เป็นการแข่งขันเพื่อคัดเลือกทีมเข้าแข่งขันวอลเลย์บอลเวิลด์ลีก 2011 โดยจะมี 2 ทีมที่การคัดเลือกผ่านเข้าแข่งขัน จะจัดขึ้นระหว่างวันที่ 6–29 สิงหาคม ค.ศ. 2010
== ทีมที่เข้าแข่งขัน ==
==การตัดสินลำดับจากผลการแข่งขัน==
ในการแข่งขันหากผลว่ามีผลเท่ากันจะตัดสินตามลำดับดังนี้
จำนวนครั้งที่ชนะ
คะแนน
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมชท์ต่อคะแนนที่เสีย
ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
== รอบแรก ==
เวลาในตารางการแข่งขันเป็นเวลาท้องถิ่น
=== เลก 1 ===
|}
|}
=== เลก 2 ===
|}
|}
== รอบสอง ==
เวลาในตารางการแข่งขันเป็นเวลาท้องถิ่น
=== เลก 1 ===
|}
|}
=== เลก 2 ===
|}
|}
== แหล่งข้อมูลอื่น ==
Official website
วอลเลย์บอลเวิลด์ลีก
วอลเลย์บอลในปี พ.ศ. 2553
เบนซิลเบนโซเอต

เบนซิลเบนโซเอตเป็นสารประกอบอินทรีย์อย่างหนึ่ง มีสูตรเคมีเป็น C6H5CH2O2CC6H5 สารนี้เป็นเอสเตอร์ของเบนซิลแอลกอฮอล์และกรดเบนโซอิก
==ประโยชน์==
เบนซิลเบนโซเอตใช้เป็นยาฆ่าแมงมุม หิด และเหา ได้
ยาฆ่าแมลง
โฟนส์ ฟัน วิสเซิน

เคราร์ดึส ยาโกบึส อัลโฟนซึส "โฟนส์" ฟัน วิสเซิน (Gerardus Jacobus Alphonsus "Fons" van Wissen; 21 มีนาคม พ.ศ. 2476 – 7 กรกฎาคม พ.ศ. 2558) เป็นอดีตนักฟุตบอลชาวดัตช์ ผู้ที่เคยเล่นให้กับเปเอสเฟ ไอนด์โฮเฟิน และฟุตบอลทีมชาติเนเธอร์แลนด์ ในตำแหน่งกองกลาง เขาถูกพบเป็นศพในวันที่ 7 กรกฎาคม พ.ศ. 2558
== อ้างอิง ==
นักฟุตบอลชาวดัตช์
นักฟุตบอลทีมชาติเนเธอร์แลนด์
กองกลางฟุตบอล
ผู้เล่นในเอเรอดีวีซี
ผู้เล่นเปเอสเฟ ไอนด์โฮเฟิน
บุคคลจากจังหวัดลิมบืร์ค (ประเทศเนเธอร์แลนด์)
ตแชสวัฟ มีวอช

ตแชสวัฟ มีวอช (Czesław Miłosz, ; 30 มิถุนายน ค.ศ. 1911 – 14 สิงหาคม ค.ศ. 2004) เป็นนักเขียนและกวีชาวโปแลนด์
== ประวัติ ==
ตแชสวัฟ มีวอชเกิดที่หมู่บ้านแชแตย์นีแย (ปัจจุบันอยู่ในลิทัวเนีย) เมื่อปี ค.ศ. 1911 มีน้องชายชื่อ อันดแชย์ มีวอช (Andrzej Miłosz) ซึ่งต่อมาทำงานเป็นนักหนังสือพิมพ์ ช่วงสงครามโลกครั้งที่หนึ่ง ครอบครัวของมีวอชอาศัยอยู่ในรัสเซีย และย้ายไปอยู่ที่วิลนีอัส มีวอชเรียนจนจบมหาวิทยาลัยและเริ่มออกผลงานหลายอย่าง เมื่อเกิดสงครามโลกครั้งที่สอง เขาได้เข้าร่วมกับขบวนการต่อต้านนาซี หลังสงครามสิ้นสุด มีวอชทำงานเป็นทูตโปแลนด์ประจำสหรัฐและฝรั่งเศส แต่ต่อมาในปี ค.ศ. 1951 เขาขอลี้ภัยในฝรั่งเศสและหันไปสนับสนุนค่ายตะวันตกแทน สองปีต่อมา เขาออกหนังสือสารคดี The Captive Mind ซึ่งได้รับผลตอบรับเป็นอย่างดี
ปี ค.ศ. 1960 มีวอชย้ายไปอยู่ที่สหรัฐ และทำงานเป็นศาสตราจารย์ด้านกลุ่มภาษาสลาวิกที่มหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1978 เขาได้รับรางวัลนอยชตัดท์ (Neustadt International Prize for Literature) และในปี ค.ศ. 1980 มีวอชก็ได้รับรางวัลโนเบลสาขาวรรณกรรม
ตแชสวัฟ มีวอชเสียชีวิตที่เมืองกรากุฟ ประเทศโปแลนด์ เมื่อปี ค.ศ. 2004
== อ้างอิง ==
== แหล่งข้อมูลอื่น ==
Czeslaw Milosz - Biographical - Nobelprize.org
นักเขียนชาวโปแลนด์
นักเขียนชาวอเมริกัน
นักเขียนชาวลิทัวเนีย
กวีชาวโปแลนด์
กวีชาวอเมริกัน
กวีชาวลิทัวเนีย
นักแปล
นักการทูตชาวโปแลนด์
ผู้ได้รับรางวัลโนเบลสาขาวรรณกรรม
ชาวโปแลนด์ผู้ได้รับรางวัลโนเบล
บุคคลจากเทศมณฑลเกานัส
บุคคลจากวิลนีอัส
บุคคลจากมหาวิทยาลัยแคลิฟอร์เนีย เบิร์กลีย์
ฟิลลิพ มิสเฟ็ลเดอร์

ฟิลลิพ มิสเฟ็ลเดอร์ (Philipp Mißfelder; 25 สิงหาคม พ.ศ. 2522 – 13 กรกฎาคม พ.ศ. 2558) เป็นนักการเมืองชาวเยอรมัน และสมาชิกของบุนเดิสทาค เขาเสียชีวิตกะทันหันเมื่อวันที่ 13 กรกฎาคม พ.ศ. 2558 ด้วยอาการสิ่งหลุดอุดหลอดเลือดของปอด
== อ้างอิง ==
บุคคลจากเก็ลเซินเคียร์เชิน
นักการเมืองเยอรมัน